अब सरकारी स्कूल के लइका सिखही ओडिसी नृत्य
लइका मन के आत्मविस्वास बढ़ाए के प्रयास करत हे सरकार
OnlineCG Bureau | अब प्रदेश के नोनी-बाबू ओडिसी नृत्य म घलो पारंगत हो सकही। छत्तीसगढ़ सरकार के फइसला के अनुसार सरकारी स्कूल म पहली ले पांचवीं तक पढ़इया लइका भासा, गनित, बिज्ञान जइसे परंपरागत बिसय के अलावा अब ओडिसी नृत्य के सिक्षा घलो लिही। नृत्य के भाव भंगिमा के माध्यम ले लइका मन ल ठीक से खड़े होए, सांस लेए, अऊ रीढ़ के हड्डी सीधा रखके चले के तरीका सिखाए जाही। सिक्षा बिभाग एला नवा सत्र ले लागू करही। बिभाग के दावा हे कि ओडिसी नृत्य के यह नया पाठ्यक्रम लइका मन मकला के रुझान अऊ अपन आप ल ब्यक्त करे के भावना बढ़ाही। प्रदेस म पहिली घांव अइसे होत हे जब सिक्षा के साथ-साथ नृत्य के माध्यम ले लइका मन ल आत्मविस्वासी बनाए जाही।
राज्य सैक्षिक अनुसंधान एवं प्रसिक्षण परिसद (एससीईआरटी) श्री ओडिसी नृत्य प्रज्ञा कांसेप्ट म काम करत हे। सिक्षा अफसर मन ह बताइस कि ओडिसी नृत्य गीत, संगीत, अभिव्यक्ति, छंद, योग अऊ साधना जइसे सौंदर्य के अनुभव ल ब्यक्त करे माध्यम हे। नवा सिक्षा सत्र ले ये स्कूल मन म लागू होही। सब कुछु ठीक रिही त अवइया बछर ले ये बड़े कक्षा म घलो लागू हो सकत हे।
Tags Chhattisgarh Newschhattisgarh sarkarGovernment schoolOdissiOnline CG
- Previous 11 जनवरी से होगा छत्तीसगढ़ क्रिकेट प्रीमियर लीग सीजन-2 का आगाज
- Next अबूझमाड़ में फिर हुई नक्सली मुठभेड़, 4 नक्सलियों की मौत, एक जवान शहीद
hne_Deva hne_Deva hne_Deva hne_Deva eng_Latn awa_Deva hin_Deva